AIŠKINAMASIS RAŠTAS

Dėl Molėtų rajono savivaldybės privatizavimo komisijos sudarymo ir jos nuostatų patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – sudaryti iš 7 narių Molėtų rajono savivaldybės privatizavimo komisiją (toliau – Privatizavimo komisija), paskirti Privatizavimo komisijos pirmininku Sigitą Žvinį, Molėtų rajono savivaldybės administracijos direktorių, ir patvirtinti Privatizavimo komisijos nuostatus (pridedama).

2. Siūlomos teisinio reguliavimo nuostatos:

Priėmus sprendimą bus sudaryta Privatizavimo komisija Molėtų rajono savivaldybei priklausančių akcijų privatizavimo už pinigus priežiūrai ir Lietuvos Respublikos valstybei ir savivaldybėms priklausančių akcijų privatizavimo įstatymo nustatytiems uždaviniams įgyvendinti.

3. Laukiami rezultatai:

Bus parengtas Savivaldybei priklausančių UAB „Malatūnas“, kodas 167571135, akcijų privatizavimo programos projektas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Lietuvos Respublikos valstybei ir savivaldybėms priklausančių akcijų privatizavimo įstatymo 10 straipsnio 2 dalis nustato, kad privatizavimo objektų sąrašą centralizuotai valdomo valstybės turto valdytojo teikimu tvirtina Vyriausybė. Lietuvos Respublikos Vyriausybės 2015-02-16 nutarimu Nr. 161 „Dėl privatizavimo objektų sąrašo patvirtinimo“ Molėtų rajono savivaldybei nuosavybės teise priklausantis UAB „Malatūnas“ akcijų paketas įtrauktas į privatizavimo objektų sąrašą. Savivaldybė valdo 20,01 proc. UAB „Malatūnas“ akcijų. Akcijų paketas įvertintas Lietuvos Respublikos turto ir verslo vertinimo pagrindų įstatyme nurodytais vertės nustatymo metodais ir nustatyta tvarka. Nustatyta rinkos vertė 2020 m. liepos 1 d. yra 1386 Eur.